అక్కినేని అఖిల్
అక్కినేని అఖిల్ (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున మరియు అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీ తో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున మరియు ఆయన రెండవ భార్య అయిన అమల అక్కినేని లకు జన్మించాడు. నాగార్జున యొక్క మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు మరియు దర్శకుడు అయిన అక్కినేని నాగేశ్వరరావు యొక్క మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ మరియు ఐరిష్ వారసుడు.
సితార(గాయిని)
కేరళలోని కోళికోడ్లో జన్మించింది సితార. ఆమె తండ్రి డాక్టర్ కె.ఎం.కృష్ణకుమార్ ప్రముఖ విద్యావేత్త. సితార తల్లి పేరు సేలీ కృష్ణకుమార్. సంప్రదాయ కళలకు చెందిన కుటుంబంలో పుట్టినా, సితార చిన్న వయసులోనే ప్రపంచ సంగీత లోకాన్ని చూసింది. ఆమె తన 4వ ఏటనే పాడటం మొదలుపెట్టింది. తెన్హిపాలంలో సెయింట్ పాల్ ఉన్నత మాధ్యమిక పాఠశాలలో ప్రాథమిక విద్యనభ్యసించింది ఆమె.   తరువాత కాలికట్ విశ్వవిద్యాలయం క్యాంపస్ స్కూల్ లో చదువుకుంది సితార. ఫెరోక్ లోని ఫరూక్ కళాశాలలో ఆంగ్ల సాహిత్యంలో డిగ్రీ పూర్తి చేసింది ఆమె. కేరళలోని కాలికట్ విశ్వవిద్యాలయంలో మాస్టర్స్ డిగ్రీ చేసింది సితార. 2009 ఆగస్టు 31న గుండె వైద్య నిపుణుడు డాక్టర్ ఎం.సజిష్ ను వివాహం చేసుకుంది ఆమె. ప్రస్తుతం వారు కేరళలోని  అలువలో ఉంటున్నారు. వారిద్దరికీ 2013 జూన్ 9న ఒక పాప పుట్టింది.